**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2019. november 20-i ülésére)

**TÁRGY: TÓTH JUDIT LAKÁSBÉRLETI JOGVISZONYÁNAK MEGHOSSZABBÍTÁSA**

Kiskőrös Város Önkormányzata Képviselő-testületének a 201/2016. számú határozata alapján bérbe adta az Önkormányzat tulajdonában lévő, Kiskőrös belterület 2650/2/A/28 helyrajzi számon nyilvántartott, természetben 6200 Kiskőrös, Luther Márton tér 7. szám IV. emelet 14. ajtószám alatti 54 m2 alapterületű, 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tüzelőtároló, 1 erkély helyiségekből álló komfortos lakást Ács-Tóth Judit részére 2016. december 15. napjától 2017. december 14. napjáig terjedő 1 éves időtartamra.

A Képviselő-testület a fentiekben nevesített alapszerződést egy alkalommal - a 186/2017. számú határozata alapján meghosszabbította.

Tóth Judit 2019. november 6-án kérelmet nyújtott be a lakásbérleti jogviszonya meghosszabbítása tárgyában, mivel egyedülálló anyaként két gyermekével anyagi körülményei nem teszik lehetővé saját tulajdonú lakás megvásárlását valamint piaci alapú albérlet fizetését, fenntartását.

A kérelmező a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium (a továbbiakban: intézmény) Petőfi Sándor Általános Iskolájának (a továbbiakban: tagintézmény) pedagógusa.

Az intézmény igazgatója és a tagintézmény vezetője támogatja kérelmét, az iskola elismert pedagógusa, határozatlan idejű munkaszerződése van, munkájára hosszú távon számítanak.

Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - *a Képviselő-testület a lakásbérleti jogviszonyt – különösen indokolt esetben – legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette*.

Tóth Judit lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

Figyelemmel arra, hogy Tóth Judit a lakásproblémáját önhibáján kívül nem tudja továbbra sem megoldani, javasolom a mellékelt lakásbérleti szerződés szerint a lakásbérleti jogviszonyának 2 évvel történő meghosszabbítását, de legfeljebb tagintézménynél fennálló munkaviszonya időtartamára.

**Kiskőrös, 2019. november 12.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember-ellátottságának biztosítása érdekében, valamint Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező Kiskőrös belterületi 2650/2/A/28 helyrajzi számon nyilvántartott, természetben 6200 Kiskőrös, Luther Márton tér 7. szám IV. emelet 14. ajtószám alatti, 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tüzelőtároló, 1 erkély helyiségekből álló, komfortos, 54 m2 alapterületű lakást bérbe adja Tóth Judit részére 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium Petőfi Sándor Általános Iskolájánál fennálló munkaviszonya időtartamára.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal